ועדת הכנסת, כנסת 23, פרוטוקול מספר 95, 2020-12-16 09:30

איתן גינזבורג: חברים, בוקר טוב, אני מתכבד לפתוח את ישיבת ועדת הכנסת.

איתן גינזבורג: היום יום רביעי, א' בחודש טבת התשפ"א, חודש טוב, 16 בדצמבר 2020.

איתן גינזבורג: מספר נושאים הל סדר-היום, אך בטרם נמנה אותם ונצלול אליהם, אני רק אומר שאתמול התקיים דיון מאוד-מאוד משמעותי ומעניין בכל הנוגע לחוק-יסוד: כבוד האדם וחירותו, בכל הנוגע להוספת עיקרון השוויון.

איתן גינזבורג: אנחנו נמשיך בדיון שהחל אתמול, כמו שאמרתי אתמול בוועדה.

איתן גינזבורג: אנחנו ננסה להגיע לנוסח מוסכם, להביא אותו לדיון, ואחרי זה נעלה אותו לקריאה ראשונה במליאת הכנסת, אני מקווה שבשוע הבא.

אחמד טיבי: אני מבקש, אדוני, שהדיונים יתקיימו גם בימי חמישי וגם בראשון.

איתן גינזבורג: אני אמרתי שכנראה נעשה את זה מחר, אבל אנחנו כמובן נוציא הודעה מסודרת, ואני גם מתנצל בהזדמנות הזאת על ההתראה של הישיבה הזאת.

איתן גינזבורג: הגם שאמרתי שנקיים היום בבוקר ישיבה, מכיוון שלא הגענו להסכמה על הנוסח, והיו דברים נוספים, אז נאלצנו לשלוח את סדר-היום בשעה שנשלחה ועמכם הסליחה על הדבר הזה.

מיכאל מלכיאלי: אני מברך על הרצון להגיע להסכמה מקיר לקיר בעניין החוק.

איתן גינזבורג: ובכן, אנחנו נעבור לבקשת יושב-ראש ועדת החוקה, חוק ומשפט, למיזוג הצעות החוק הבאות: הצעת חוק המקרקעין (תיקון מס' 34) (התקנת מערכת לייצור חשמל מאנרגיית השמש או מתקן אגירה, בבית משותף), התשפ"א-2020, שמספרה מ/1377, והצעת חוק המקרקעין (תיקון - התקנת מתקן פוטו וולטאי) – למי ששאל, זה פאנלים סולאריים של קולטי שמש ליצירת ארגיה – התש"ף

איתן גינזבורג: -2020, של חבר הכנסת בועז טופורובסקי, שמספרה פ/1705/23.

איתן גינזבורג: מדובר בשתי הצעות חוק דומות, ובשבוע שעבר יושב-ראש הוועדה ביקש לדון בשתיהן בבת אחת, אז אני חושב שאם אין הערות, נוכל להצביע על זה.

איתן גינזבורג: מי בעד המיזוג?

איתן גינזבורג: ירים את ידו.

איתן גינזבורג: בעד – פה אחד

איתן גינזבורג: פה אחד.

איתן גינזבורג: המיזוג אושר.

איתן גינזבורג: התקבלה פנייה מיושב-ראש הכנסת על בקשה להגביל את ישיבת מליאת הכנסת היום, יום רביעי, עד לשעה 16:00 או סביב השעה 16:00, כפי שהתקיים ביומיים האחרונים בגלל חג החנוכה.

איתן גינזבורג: מכיוון שנשאר לנו רק יומיים, כפי שהתבקשנו לאשר, אז מבקשים מהם להוסיף עוד יום נוסף שבהם יוכלו אנשים לצאת בזמן כדי להדליק נרות עם משפחותיהם.

איתן גינזבורג: מישהו רוצה להתייחס?

יצחק פינדרוס: אני מזכיר את מה שהיה לנו בדיון הראשון.

יצחק פינדרוס: בדיון הראשון שאלנו את מזכירת הכנסת שנמצאת כאן, מה קורה ביום רביעי.

יצחק פינדרוס: ואז הייתה מעין אווירה שיום רביעי בין כה וכה זה ב-11:00, כנראה זה יסתיים, ואין סמכות לוועדה בלי בקשת היושב-ראש.

יצחק פינדרוס: בעקבות הדבר הזה, פניתי גם אני וגם חבר הכנסת מלכיאלי ליושב-ראש.

יצחק פינדרוס: בדקו אתמול גם בלשכת היושב-ראש שמהכנסת ה-16, כך כתב גם היושב-ראש במכתבו, מעולם לא הסתיימה ישיבה אחרי 16:00.

יצחק פינדרוס: הדלקת נרות – תלוי, אבל בחלק מהמשפחות זה ב-16:40, ולכן אין הצדקה - - - אני מציע לכם לבדוק, מבחינת סדר-היום, אני לא יודע, אולי את השאילתות לקצר כי שמו הרבה שאילתות היום, אולי משהו אחר, אבל זה במזכירות הכנסת אצל היושב-ראש, לבדוק מה לעשות בשביל שלא ייתקעו דברים היום.

יצחק פינדרוס: אבל אני חושב שזה יהיה נכון לתת לאנשים להגיע למשפחות ב-16:00 וקיבלנו הרבה בקשות.

אחמד טיבי: אדוני היושב-ראש, - - - אתה מפריע לי, כרגיל.

יעקב מרגי: אני רוצה לומר משהו לפרוטוקול.

יעקב מרגי: לא היה מצב שאחמד טיבי ייכנס אליי לדיון ולא ימשוך את כל תשומת הלב.

יעקב מרגי: הייתי חייב להחזיר לו.

מיכאל מלכיאלי: עשית את זה בהצלחה גדולה.

איתן גינזבורג: על זה נאמר: דפקת כניסה.

אחמד טיבי: תודה, יושב-ראש ועדת הכלכלה.

אחמד טיבי: בשל האמירה הזו של חבר הכנסת מרגי, אני רוצה לומר שפנו אליי אתמול חברי כנסת דתיים חרדים, פנו אלינו מהקואליציה, היות ומדובר בציפור הנפש של החרדים והדתיים, אני הבעתי את הסכמתי, כנציג הרשימה המשותפת, לכך שהדיונים יסתיימו בשעה 16:00.

אחמד טיבי: כמובן, יש לנו תנאי להדלקת נרות.

אחמד טיבי: יש לנו תנאי.

אחמד טיבי: התנאי הוא שכל מי שמאמין בערכי החירות, שהחירות תהיה כללית לכולם, לא רק לקבוצה אחת.

אחמד טיבי: אבל אנחנו מסכימים שזה יסתיים ב-16:00, פינדרוס.

איתן גינזבורג: הוא עסוק.

איתן גינזבורג: הוא כותב את מה שאמרת ושולח לרב.

אחמד טיבי: העברת את זה לכיכר השבת?

יצחק פינדרוס: לא.

יצחק פינדרוס: מכיוון שהוא התחיל ואמר שזה בעקבות הכניסה של מרגי, אז היחס הוא בהתאם.

עוזי דיין: הייתי בטוח שהוא יציע להדליק את זה מהצד השני או משהו כזה.

אחמד טיבי: האמת היא שמי שפנה זה פינדרוס ויהדות התורה.

מיכאל מלכיאלי: חמור מאוד שאתה מתעלם מהפנייה של ש"ס.

אבי דיכטר: אחמד, רק למען הסר ספק, מדובר בארבע אחר הצהריים, לא ארבע לפנות בוקר.

אחמד טיבי: בדיוק.

אחמד טיבי: בדיוק.

איתן גינזבורג: מזכירת הכנסת רוצה לומר משהו?

רדנה מלר-הורוביץ: לא.

רדנה מלר-הורוביץ: אני רוצה רק להגיד שהיו גם שנים שהסתיימו הישיבות בקביעה של ועדת הכנסת בשלוש גם.

מיכאל מלכיאלי: האמת היא, רעיון לא רע.

איתן גינזבורג: אם כך, אנחנו נעלה את הבקשה לקבוע את שעת נעילת המליאה היום בשעה 16:00.

איתן גינזבורג: מי בעד הבקשה?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: אין.

איתן גינזבורג: בעד – פה אחד

איתן גינזבורג: כך ייעשה.

רדנה מלר-הורוביץ: תודה רבה.

רדנה מלר-הורוביץ: חנוכה שמח, גם לעובדים.

איתן גינזבורג: בהחלט.

איתן גינזבורג: לכולם.

איתן גינזבורג: בקשות חברי הכנסת להקדמת הדיון בהצ"ח הבאות לפני הקריאה הטרומית: הצ"ח קרן לאזרחי ישראל, של חבר הכנסת אבי דיכטר.

איתן גינזבורג: בבקשה, אדוני.

אבי דיכטר: מדובר בבקשה לתקן חוק שיאפשר להקים סוף סוף את הקרן שש שנים אחרי שנקבע בחוק שצריך להקים אותה.

אבי דיכטר: היא לא קמה בפעם הקודמת מפני שהשופט שמונה לעמוד ויושב בראש ועדת האיתור לא הצליח במשימתו בגלל ששני המנכ"לים, מנכ"ל משרד ראש הממשלה ומנכ"ל משרד האוצר, היו חברים בוועדה ואי אפשר היה לתזמן איתם פגישות במשך שנתיים, ולכן הוא הניח מפתחות.

אבי דיכטר: שר המשפטים מינה עכשיו יושב-ראש ועדת איתור חדש, ואנחנו ביקשנו לתקן את זה כדי שיהיה או מנכ"ל משרד ראש ממשלה או בכיר מטעמו, כנ"ל באוצר.

אבי דיכטר: גם לגבי הסכום, ההתניה להקמת הקרן הייתה שיהיו מיליארד שקל בקרן, ובקרן שוכבים חצי מיליארד שקל כבר תקופה די ארוכה כאבן שאין לה הופכין.

אבי דיכטר: אין שום הצדקה שהסיפור הזה יידחה.

אבי דיכטר: אנחנו רוצים להקים את הקרן כמה שיותר מהר.

אבי דיכטר: יכול להיות שיש גופים ואנשים שחצי מיליארד שקל אצלם זה לא משמעותי.

אבי דיכטר: אני חושב שעבורנו ככנסת זה משמעותי.

אבי דיכטר: אנחנו רוצים לעשות את זה כמה שיותר מהר, להעביר את זה עוד היום בקריאה טרומית, לנסות להעביר את זה בשבוע הבא.

אבי דיכטר: יש הסכמה טוטאלית.

אבי דיכטר: כל חברי הוועדה, אופוזיציה וקואליציה, כאחד, ממש מכל סיעות הבית, תמכו בהצעה הזו ואני - - -

אחמד טיבי: מה מטרת הקרן, חבר הכנסת דיכטר?

אבי דיכטר: הקרן אמורה להשקיע בחו"ל את הכספים בהיטל ששינסקי כדי להשתמש בזה לטובת משימות שהקרן תחליט.

אבי דיכטר: אגב, זה קיים בעולם.

אבי דיכטר: רק לסבר את האוזן, באמירויות יש קרן כזו שהיא טריליון דולר.

איתן גינזבורג: תודה.

איתן גינזבורג: נראה לי חשוב.

איתן גינזבורג: מישהו רוצה להתייחס?

איתן גינזבורג: אם לא, אז נעבור להצבעה.

איתן גינזבורג: מי בעד הקדמת הדיון בהצעת החוק?

איתן גינזבורג: ירים את ידו.

איתן גינזבורג: בעד – פה אחד

איתן גינזבורג: שמונה בעד.

איתן גינזבורג: מי נגד?

איתן גינזבורג: מי נמנע?

איתן גינזבורג: הקדמת הדיון אושרה.

איתן גינזבורג: הצ"ח בינוי ופינוי של אזורי שיקום (כפר שלם), של חברי הכנסת יעקב מרגי ואסף זמיר.

איתן גינזבורג: בבקשה.

מיכאל מלכיאלי: חבר הכנסת יעקב מרגי ביקש שאני אנמק את זה.

מיכאל מלכיאלי: זו הצעת חוק מאוד חברתית, הצעת חוק טובה.

מיכאל מלכיאלי: יש שם עשרות ואולי מעבר לכך משפחות שנפלו בין הכיסאות, ואני חושב שהיא הצעת חוק חברתית מאוד שיכולה לעזור להם.

מיכאל מלכיאלי: ושוב, נקדם אותה תוך כדי דיונים על מנת להיטיב איתם.

טלי פלוסקוב: אני רק רוצה להזכיר שגם בכנסת ה-20 ניסו להעביר אותה ובגלל שהכנסת הופסקה, לא סיימנו - - -

מיכאל מלכיאלי: כנראה שגם בכנסת ה-23 זה יקרה.

טלי פלוסקוב: הגיע הזמן – אני שמחה מאוד שמרגי לקח את זה.

טלי פלוסקוב: אגב, אני גם חתומה על החוק.

איתן גינזבורג: אה, סליחה.

עוזי דיין: מזל שלנו זה לא יכול לקרות.

טלי פלוסקוב: לכן אני מבקשת מאוד כן להיענות לבקשתו.

איתן גינזבורג: בסדר גמור.

איתן גינזבורג: מי בעד הקדמת הדיון?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – פה אחד

איתן גינזבורג: הקדמת הדיון אושרה.

איתן גינזבורג: חברים, תודה רבה על ההשתתפות.

איתן גינזבורג: שיהיה המשך בוקר טוב.